รัฐบาลไทย-ข่าวทำเนียบรัฐบาล-มหาดไทยเผยรายชื่อ 108 แหล่งน้ำศักดิ์สิทธิ์ทั่วประเทศ สำหรับประกอบพิธีพลีกรรมตักน้ำ เพื่อจัดทำน้ำอภิเษกในการพระราชพิธีบรมราชาภิเษก
วันพุธที่ 13 มีนาคม 2562
มหาดไทยเผยรายชื่อ 108 แหล่งน้ําศักดิ์สิทธิ์ทั่วประเทศ สําหรับประกอบพิธีพลีกรรมตักน้ํา เพื่อจัดทําน้ําอภิเษกในการพระราชพิธีบรมราชาภิเษก
มหาดไทยเผยรายชื่อ 108 แหล่งน้ําศักดิ์สิทธิ์ทั่วประเทศ สําหรับประกอบพิธีพลีกรรมตักน้ํา เพื่อจัดทําน้ําอภิเษกในการพระราชพิธีบรมราชาภิเษก
เมื่อวันที่ 9 มี.ค. 62 ที่กระทรวงมหาดไทย นายพรพจน์ เพ็ญพาส รองปลัดกระทรวงมหาดไทย เปิดเผยว่า ตามที่นายกรัฐมนตรีได้มีคําสั่งแต่งตั้งคณะกรรมการฝ่ายต่างๆ เพื่อช่วยดําเนินการงานพระราชพิธีบรมราชาภิเษก โดยมี
รองนายกรัฐมนตรี (นายวิษณุ เครืองาม) เป็นประธานกรรมการฝ่ายจัดพิธีการงานพระราชพิธีบรมราชาภิเษก และได้แต่งตั้งให้ปลัดกระทรวงมหาดไทยเป็นประธานอนุกรรมการฝ่ายจัดทําน้ําอภิเษก ซึ่งกระทรวงมหาดไทยได้แจ้งให้ทุกจังหวัด สํารวจและบํารุงรักษาแหล่งน้ําศักดิ์สิทธิ์ที่เคารพเลื่อมใส แหล่งน้ําที่เคยใช้ทําน้ําพระพุทธมนต์ศักดิ์สิทธิ์ให้คงอยู่ในสภาพที่ใสสะอาดและดําเนินการพัฒนาภูมิทัศน์โดยรอบ ให้มีความเป็นระเบียบเรียบร้อย สวยงาม มีความพร้อมที่จะนําน้ําไปประกอบพิธีสําคัญซึ่งพลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายฉัตรชัย พรหมเลิศ ปลัดกระทรวงมหาดไทยได้มอบนโยบายและเน้นย้ําให้ผู้ว่าราชการจังหวัดทุกจังหวัดดําเนินการเตรียมความพร้อมในการจัดทําน้ําอภิเษกของทุกจังหวัดทั่วประเทศ ให้ไปด้วยความเรียบร้อยและสมพระเกียรติ โดยผู้บริหารระดับสูงของกระทรวงมหาดไทยได้ลงพื้นที่เพื่อตรวจและติดตามความพร้อมของแหล่งน้ําศักดิ์สิทธิ์เพื่อเตรียมการประกอบพิธีพลีกรรมตักน้ําอย่างต่อเนื่อง
รองปลัดกระทรวงมหาดไทย กล่าวว่า สําหรับกําหนดการประกอบพิธีพลีกรรมตักน้ํา ได้กําหนดขึ้นในวันเสาร์ที่ 6 เมษายน 2562 ฤกษ์เวลา 11.52-12.38 น. ณ แหล่งน้ําศักดิ์ของทุกจังหวัดทั่วประเทศ รวมจํานวน 107 แหล่งน้ํา แบ่งเป็น1) จังหวัดที่มีแหล่งน้ําศักดิ์สิทธิ์ จํานวน 1 แห่ง 60 จังหวัด 2) จังหวัดที่มีแหล่งน้ําศักดิ์สิทธิ์ จํานวน 2 แห่ง 7 จังหวัด 3) จังหวัดที่มีแหล่งน้ําศักดิ์สิทธิ์ จํานวน 3 แห่ง 5 จังหวัด 4) จังหวัดที่มีแหล่งน้ําศักดิ์สิทธิ์ จํานวน 4 แห่ง 3 จังหวัด และ 5) จังหวัดที่มีแหล่งน้ําศักดิ์สิทธิ์ จํานวน 6 แหล่งน้ํา 1 จังหวัด (รายชื่อตามเอกสารแนบท้ายข่าว) ยกเว้นกรุงเทพมหานคร จะประกอบพิธีพลีกรรมตักน้ําในวันที่ 12 เมษายน 2562 ณ หอศาสตราคมในพระบรมมหาราชวัง รวมทั้งสิ้น 108 แห่ง นอกจากนี้ มีแหล่งน้ําสรงมุรธาภิเษก จํานวน 9 แหล่งน้ํา ได้แก่ สระศักดิ์สิทธิ์ 4 สระ คือ สระแก้ว สระคา สระยมนา และสระเกษ ในอําเภอเมืองสุพรรณบุรี จังหวัดสุพรรณบุรี และน้ําจากแม่น้ําศักดิ์สิทธิ์ 5 สาย คือ แม่น้ําบางปะกง ตักที่บึงพระอาจารย์ อําเภอองครักษ์ จังหวัดนครนายก แม่น้ําป่าสัก ตักที่บริเวณบ้านท่าราบ อําเภอเสาไห้ จังหวัดสระบุรี แม่น้ําเจ้าพระยา ตักบริเวณปากคลองบางแก้ว อําเภอเมืองอ่างทอง จังหวัดอ่างทอง แม่น้ําราชบุรี ตักบริเวณสามแยกคลองหน้าวัดดาวดึงษ์ อําเภออัมพวา จังหวัดสมุทรสงคราม และแม่น้ําเพชรบุรี ตักบริเวณท่าน้ําวัดท่าไชยศิริ อําเภอบ้านลาด จังหวัดเพชรบุรี
รองปลัดกระทรวงมหาดไทย กล่าวเพิ่มเติมว่า รัฐมนตรีว่าการกระทรวงมหาดไทย ได้เน้นย้ําให้ผู้ว่าราชการจังหวัดทุกจังหวัด เตรียมความพร้อมในการจัดทําน้ําอภิเษกในการพระราชพิธีบรมราชาภิเษก ทั้ง 4 ด้าน คือ ด้านแหล่งน้ําศักดิ์สิทธิ์ของจังหวัด ด้านพิธีพลีกรรมตักน้ํา ด้านพิธีทําน้ําอภิเษก และด้านการเชิญคนโทน้ําอภิเษก โดยกระทรวงมหาดไทยจะให้การสนับสนุนจังหวัดทุกประการ เพื่อให้การดําเนินการเป็นไปด้วยความเรียบร้อยและสมพระเกียรติ
1) จังหวัดที่มีแหล่งน้ําศักดิ์สิทธิ์ จํานวน 1 แห่ง 60 จังหวัด 1. วังเทวดา จ.กระบี่ 2. แม่น้ําสามประกอบ
จ.กาญจนบุรี 3. กุดน้ํากิน จ.กาฬสินธุ์ 4. บ่อสามแสน จ.กําแพงเพชร 5. บ่อน้ําศักดิ์สิทธิ์ (บาราย) จ.ขอนแก่น 6. ปากน้ําโจ้โล้ (คลองท่าลาด) จ.จันทบุรี 7. สระเจ้าคุณเฒ่า วัดเขาบางทราย จ.ชลบุรี 8. แม่น้ําเจ้าพระยา บริเวณหน้าวัดธรรมามูลวรวิหารจ.ชัยนาท 9. บ่อน้ําทิพย์ถ้ําเขาพลู จ.ชุมพร 10. บ่อน้ําทิพย์ จ.เชียงราย 12. แม่น้ําตรัง บริเวณท่าน้ําวัดประสิทธิชัย จ.ตรัง13. น้ําตกธารมะยม จ.ตราด 14. อ่างเก็บน้ําเขื่อนภูมิพล จ.ตาก 15. สระน้ําจันทร์ (สระบัว) จ.นครปฐม 16. สระน้ํามุรธาภิเษก (บ่อน้ําพระอินทร์) จ.นครพนม 17. ต้นน้ําลําตะคอง จ.นครราชสีมา 18. บึงบอระเพ็ด จ.นครสวรรค์ 19. กลางแม่น้ําเจ้าพระยาเบื้องหน้าบรมราชานุสาวรีย์พระบาทสมเด็จพระนั่งเกล้าเจ้าอยู่หัว วัดเฉลิมพระเกียรติวรวิหาร จ.นนทบุรี 20. แหล่งน้ําศักดิ์สิทธิ์วัดกลาง จ.บุรีรัมย์ 21. แม่น้ําเจ้าพระยาบริเวณหน้าวัดศาลเจ้า จ.ปทุมธานี 22. บ่อน้ําศักดิ์สิทธิ์ (บ่อน้ําทิพย์) จ.ประจวบคีรีขันธ์ 23. บ่อน้ําศักดิ์สิทธิ์วัดตูม จ.พระนครศรีอยุธยา 24. บ่อน้ําศักดิ์สิทธิ์ถ้ําน้ําผุด จ.พังงา 25. แม่น้ําน่านบริเวณหน้าพระอุโบสถวัดท่าหลวง จ.พิจิตร 26. สระสองห้อง จ.พิษณุโลก 27. ท่าน้ําวัดท่าไชยศิริ จ.เพชรบุรี 28. บ่อน้ําศักดิ์สิทธิ์วัดไชยธาราราม (วัดฉลอง) จ.ภูเก็ต 29. บ่อน้ําศักดิ์สิทธิ์ (หนองดูน) จ.มหาสารคาม 30. น้ําตกศักดิ์สิทธิ์ จ.มุกดาหาร 31. ถ้ําปลา จ.แม่ฮ่องสอน 32. ท่าคําทอง จ.ยโสธร 33. สระแก้ว สระน้ําศักดิ์สิทธิ์ จ.ยะลา 34. สระชัยมงคล จ.ร้อยเอ็ด 35. บ่อน้ําพุร้อนรักษะวาริน จ.ระนอง 36. วังสามพญา จ.ระยอง 37. สระโกสินารายณ์ จ.ราชบุรี 38. บ่อน้ําศักดิ์สิทธิ์ วัดกวิศราราม จ.ลพบุรี 39. บ่อน้ําศักดิ์สิทธิ์ (บ่อน้ําเลี้ยงพระนางจามเทวี) จ.ลําปาง 40. ดอยขะม้อ บ่อน้ําทิพย์ จ.ลําพูน 41. น้ําจากถ้ําเพียงดินภายในถ้ําวัดผาปู่ จ.เลย 42. บ่อน้ําศักดิ์สิทธิ์ปราสาทสระกําแพงน้อย จ.ศรีสะเกษ 43. บ่อน้ําศักดิ์สิทธิ์ “ภูน้ําลอด” จ.สกลนคร 44. บ่อน้ําศักดิ์สิทธิ์วัดแหลมบ่อท่อ จ.สงขลา 45. บ่อน้ําพุร้อนทุ่งนุ้ย จ.สตูล 46. แม่น้ําเจ้าพระยาบริเวณหน้าองค์พระสมุทรเจดีย์ จ.สมุทรปราการ 47. แหล่งน้ําศักดิ์สิทธิ์คลองดาวดึงษ์ จ.สมุทรสงคราม 48. แหล่งน้ําคลองดําเนินสะดวก จ.สมุทรสาคร 49. สะแก้ว – สระขวัญ จ.สระแก้ว 50. แม่น้ําป่าสักบริเวณบ้านท่าราบ จ.สระบุรี 51. สระน้ําศักดิ์สิทธิ์วัดโพธิ์เก้าต้น จ.สิงห์บุรี 52. แหล่งน้ําศักดิ์สิทธิ์พระบรมธาตุไชยาราชวรวิหาร จ.สุราษฎร์ธานี 53. สระโบราณ จ.สุรินทร์ 54. สระมุจลินท์ (สระพญานาค) จ.หนองคาย 55. บ่อน้ําศักดิ์สิทธิ์วัดศรีคูณเมืองจ.หนองบัวลําภู 56. แม่น้ําเจ้าพระยาบริเวณพระอุโบสถวัดไชโยวรวิหาร จ.อ่างทอง 57. อ่างเก็บน้ําพุทธอุทยาน (อ่างเก็บน้ําห้วยปลาแดก) จ.อํานาจเจริญ 58. บ่อน้ําศักดิ์สิทธิ์คําชะโนด จ.อุดรธานี 59. บ่อน้ําทิพย์ จ.อุตรดิตถ์ 60. บ่อน้ําโจ้ก จ.อุบลราชธานี
2) จังหวัดที่มีแหล่งน้ําศักดิ์สิทธิ์ จํานวน 2 แห่ง 7 จังหวัด 1. จังหวัดชัยภูมิ ได้แก่ บ่อน้ําศักดิ์สิทธิ์วัดไพรีพินาศ และชีผุด แม่น้ําชี 2. จังหวัดนราธิวาส ได้แก่ น้ําแบ่ง และน้ําตกสิรินธร 3. จังหวัดบึงกาฬ ได้แก่ พื้นที่ชุ่มน้ําบึงโขงหลง และบ่อน้ําศักดิ์สิทธิ์ถ้ําพระ 4. จังหวัดปราจีนบุรี ได้แก่ บ่อน้ําหน้าโบราณสถานรอยพระพุทธบาทคู่ และโบราณสถานสระแก้ว 5. จังหวัดพะเยา ได้แก่ ขุนน้ําแม่ปืม และน้ําตกคะ (น้ําคะ) 6. จังหวัดเพชรบูรณ์ ได้แก่ สระแก้ว และสระขวัญ 7. จังหวัดอุทัยธานี ได้แก่ แม่น้ําสะแกกรัง และสระน้ํามนต์ศักดิ์สิทธิ์วัดมณีสถิตกปิฏฐาราม
3) จังหวัดที่มีแหล่งน้ําศักดิ์สิทธิ์ จํานวน 3 แห่ง 5 จังหวัด 1. จังหวัดจันทบุรี ได้แก่ สระแก้ว, ธารนารายณ์ และบ่อน้ําศักดิ์สิทธิ์วัดพลับ 2. จังหวัดเชียงใหม่ ได้แก่ บ่อน้ําศักดิ์สิทธิ์วัดบุพพาราม, อ่างกาหลวง และขุนน้ําแม่ปิง 3. จังหวัดนครนายก ได้แก่ เขื่อนขุนด่านปราการชล, บ่อน้ําทิพย์เมืองโบราณดงละคร และบึงพระอาจารย์ 4. จังหวัดพัทลุง ได้แก่ สระน้ําศักดิ์สิทธิ์วัดดอนศาลา, ถ้ําน้ําบนหุบเขาชัยบุรี และบ่อน้ําศักดิ์สิทธิ์พระบรมธาตุเขียนบางแก้ว 5. จังหวัดสุโขทัย ได้แก่ บ่อแก้ว, บ่อทอง และตระพังทอง
4) จังหวัดที่มีแหล่งน้ําศักดิ์สิทธิ์ จํานวน 4 แห่ง 3 จังหวัด 1. จังหวัดปัตตานี ได้แก่ น้ําสระวังพรายบัว, บ่อทอง (บ่อช่างขุด), บ่อไชย และน้ําบ่อฤษี 2. จังหวัดแพร่ ได้แก่ บ่อน้ําศักดิ์สิทธิ์ลําน้ําแม่คํามี, บ่อน้ําวัดบ้านนันทาราม, บ่อน้ําพระฤๅษี และบ่อน้ําศักดิ์สิทธิ์วัดพระหลวง 3. จังหวัดสุพรรณบุรี ได้แก่ สระแก้ว สระคา สระยมนา และสระเกษ
5) จังหวัดที่มีแหล่งน้ําศักดิ์สิทธิ์ จํานวน 6 แหล่งน้ํา 1 จังหวัด คือ จังหวัดนครศรีธรรมราช ได้แก่ บ่อน้ําศักดิ์สิทธิ์ ณ วัดหน้าพระลาน, บ่อน้ําศักดิ์สิทธิ์ วัดเสมาเมือง, บ่อน้ําศักดิ์สิทธิ์ วัดเสมาไชย, บ่อน้ําศักดิ์สิทธิ์ วัดประตูขาว, แหล่งน้ําศักดิ์สิทธิ์ ห้วยเขามหาชัย และแหล่งน้ําศักดิ์สิทธิ์ ห้วยปากนาคราช